Martin Babjak

**Martin Babjak** (* 15. september 1960 Banská Bystrica) je operný spevák (barytón) a moderátor.

## Životopis
Babjak pochádza z hudobnej rodiny, otec aj matka boli členmi v Opere Divadla Jozefa Gregora Tajovského v Banskej Bystrici. Jeho otec bol slovenský barytónista Štefan Babjak, matka Terézia spievala v zbore, brat Štefan Babjak je operný spevák a primáš a spevák ľudovej hudby – Ľudová hudba Štefana Babjaka, brat Ján Babjak je tenorista a sestra Terézia Kružliaková je mezzosopranistka. Celkovo má piatich súrodencov: Martin, Štefan (o šesť rokov mladší), Ján, Anna a Terézia (narodila sa, keď mal Martin osemnásť rokov).

Základnú školu navštevoval v Banskej Bystrici. V roku 19761980 študoval na Strednej priemyselnej škole dopravnej vo Zvolene. Absolvoval štúdium na Konzervatóriu v Bratislave v triede profesorky Idy Černeckej v roku 19801985. Absolvoval 4-mesačný študijný pobyt v speváckej škole Centro di perfezionamento cantanti pri Milánskej La Scale v Miláne v roku 1985. Medzi rokmi 19871989 pôsobil ako operný spevák v opere Divadla Jozefa Gregora Tajovského v Banskej Bystrici. Od roku 1989 o roku 2006 bol sólista Opery SND v Bratislave. V STV moderoval hudobnú reláciu o klasickej hudbe s názvom *[[Clippato (relácia)|Clippato]]*. 

### Rodina
S manželkou má dve dcéry, Simonu a Andreu.

## Ocenenie
* prvá cena na speváckej súťaži slov. konzervatórií, (Žilina, 1984).
* druhá cena na celoštátnej speváckej súťaži Mikuláša Schneidra-Trnavského (1988).
* Laureát svetovej speváckej súťaže Luciana Pavarottiho vo Philadelphii (USA, 1992).
* víťaz 27. ročníka medzinárodnej speváckej súťaže Totti dal Monte, za postavu Escamilla (Taliansko, 1995).
* čestným občanom Muránskej Dlhej Lúky (Muránska Dlhá Lúka, 2013). 

## Tvorba
### Vystúpenia
Babjak bol hosťom na mnohých zhraničných vystúpeniach, napríklad v krajinách ako sú Česko, Rakúsko, Nemecko, Taliansko, USA, Švajčiarsko, Španielsko, Francúzsko, Egypt, Kanada alebo Japonsko. 

### Repertoár
Významné operné postavy:
* Almaviva (Wolfgang Amadeus Mozart: *[[Figarova svadba]]*)
* Figaro (Gioacchino Rossini: *[[Barbier zo Sevilly]]*)
* Amonasro (Giuseppe Verdi: *[[Aida]]*)
* Notthingham (Gaetano Donizetti: *[[Roberto Devereux]]*)
* Marcel (Giacomo Puccini: *[[Bohéma]]*)
* Onegin (Piotr Iľjič Čajkovskij: *[[Eugen Onegin]]*)
* Valentín (Charles Gounod: *[[Faust]]*)
* Jago (Giuseppe Verdi: *[[Otello]]*)
* Posa (Giuseppe Verdi: *[[Don Carlos]]*)
* Alfonzo (Gaetano Donizetti: *[[Favoritka]]*)
* Scarpia (Giacomo Puccini: *[[Tosca]]*)
* Wolfram (Richard Wagner: *[[Tannhäuser]]*)
* Escamillo (Georges Bizet: *[[Carmen]]*)  
* Valentín (Charles Gounod: *[[Faust a Markétka]]*)
* Golaud (Arnold Schönberg: *[[Pelléas a Mélisanda]]*)
* Mojmír (Eugen Suchoň: *[[Svätopluk (opera)|Svätopluk]]*)

### Diskografia
* 1998: *[[Martin Babjak Live]]* – Radio Bratislava – (Štátna filharmónia Košice)
* 1998: *[[Romantica]]* – Sony BMG
* 1999: *[[Poetica – Duety]]* – Monitor EMI – (Poetica/Duety)
* 2000: *[[Folklorika]]* – Martin Babjak a Ján Berky-Mrenica st. – Monitor/EMI – podtitul: *[[Zo srdca spievam, zo srdca hrám]]*
* 2002: *[[Italianische Lieder]]* – Pro Cultura Lafnitz
* 2006: *[[Život je krásny (Martin Babjak)|Život je krásny]]* – Milenium Records
* 2006: *[[Ľudová pieseň (Martin Babjak)|Ľudová pieseň]]* – Slovak Radio Records
* 2009: *[[Babjakovci v jaskyni]]* – K2 studio
* 2014: *[[Oy, mame, shlog mikh nisht!]]* – Alea, Martin Babjak, Robo Roth – Pavlík Records

### Kompilácie (výber)
* (1996) *Ave Maria* – CD
* (1999) *Souhvězdí Gott* – GOJA – 22. Martin Babjak – Vrať se do Sorenta (Ernesto de Curtis/Zdeněk Borovec) (2:14)
* (2000) *Nejslavnější české duety*, MC, CD – Bára Basiková & Martin Babjak – Veni Domine – (Pavel Vaculík, Daniel Hádl/Miloslava Lázňovská)
* (2001) *Love Songs* – BMG Ariola ČR 74321 85225 2, CD – 10. Na krídlach lásky (4:29)
* (2005) *[[Piotr Iľjič Čajkovskij|Petr Iljič Čajkovskij]] – [[Piková dáma]], Opera o třech dějstvích v 7 obrazech* – Státní opera, Praha, CD
* (2005) *[[Drahoš Daloš]] a priatelia* – Music Master EAN 8 588001 543440, CD – 10. Z Veľkého Zálužia do Lehoty – Martin Babjak, 12. Prečože ma môj bača klial... – Martin Babjak a Drahoš Daloš

### Moderovanie
* Clippato, televízna relácia, STV, relácia bola zameraná na klasickú hudbu a všetko okolo nej 

## Referencie

## Iné projekty

## Externé odkazy
* Oficiálna stránka - martinbabjak.sk  
* SND - Slovenské národné divadlo 
* Martin Babjak - Hudobné centrum.sk
* Martin Babjak - Osobnosti.sk
* 


Kategória:Slovenskí speváci
Kategória:Slovenskí operní speváci
Kategória:Barytonisti
Kategória:Členovia Štátnej opery
Kategória:Členovia Opery Slovenského národného divadla
Kategória:Slovenskí televízni moderátori
Kategória:Osobnosti z Banskej Bystrice
Kategória:Absolventi konzervatórií na Slovensku